ועדת העבודה, הרווחה והבריאות, כנסת 18, פרוטוקול מספר 436, 2011-02-21 11:00

חיים כץ: בוקר טוב, יום שני בשבוע, י"ז באדר א', ה-21 בפברואר 2011.

חיים כץ: אני מתכבד לפתוח את ישיבת ועדת העבודה והרווחה והבריאות, והנושא הצעת חוק הביטוח הלאומי (תיקון מס' 125) (תשלום תגמולים למשרתים במילואים באמצעות מעביד), התשע"א 2011 של חברי הכנסת גדעון עזרא, איתן כבל, אורי אורבך ויעקב כץ.

חיים כץ: פרוטוקול מס' 436.

איתן כבל: בוקר טוב אדוני.

איתן כבל: חבר הכנסת גדעון עזרא אמור להגיע בכל רגע.

איתן כבל: רק לומר את הדברים קצר: אני רוצה להזכיר שקיימנו, חברי הכנסת, דיונים רבים בטרם הבאנו את הנושא אל הוועדה.

איתן כבל: הוועדה קיימה כבר בקריאה ראשונה את כל השאלות ואת כל הדיונים הנדרשים.

איתן כבל: הבאנו את זה למליאה לקריאה ראשונה.

חיים כץ: זה בדרך כלל, שאם זה מגיע לפה לשנייה, שלישית, זה אחרי שזה עבר במליאה קריאה ראשונה.

חיים כץ: זה בדרך כלל ככה.

איתן כבל: כמו שאדוני מתקן אותי, אני עלול חס וחלילה להתבלבל.

איתן כבל: אני מניח שבגלל החברות שלנו, אתה הערת את תשומת ליבי לעניין.

איתן כבל: לגופו של עניין, אני מבקש, אני לא יודע אם יש איזה השגות, כי כבר השגתי אחרי השגות.

איתן כבל: אתה צודק בדבר אחד.

איתן כבל: אני לא זוכר שבקריאה ראשונה נעשתה עבודה כל כך גדולה כמו שנעשתה במקרה של החוק הנוכחי, ובעצם אנחנו מביאים את זה עכשיו לקריאה רק כעניין טכני.

איתן כבל: בגלל זה גם הזכרתי את זה.

איתן כבל: נעבור את הוועדה כדי להגיד, זה לקריאה שנייה ושלישית.

איתן כבל: אני מקווה שאין לאף אחד הסתייגויות ואדוני יוכל להצביע.

יעקב כץ: אנחנו רק צריכים לעודד את אזרחינו להתגייס לצה"ל ואת חיילנו לשרת במילואים.

אורלי לוי אבקסיס: בעיקר לאחר הכותרת שהייתה היום.

חיים כץ: לא יודע מה הכותרת.

חיים כץ: אני, יש לי שלושה בנים, שלושתם היו בצבא, שלושתם היו קצינים, שלושתם עושים מילואים.

חיים כץ: מה אני צריך לעשות עכשיו?

חיים כץ: לבוא הביתה לעודד אותם?

חיים כץ: מה?

חיים כץ: לשיר להם?

חיים כץ: מה אני צריך?

יעקב כץ: אני אמרתי שבימים שיש כאלה שמשתמטים מימין ומשמאל.

חיים כץ: אבל אתה יודע, זה מאז אבותינו.

יעקב כץ: אנחנו צריכים לסמוך על כך שאנחנו שותפים בעזרה ובתמיכה בגיבורים שהולכים לצה"ל ועושים מילואים בשמחה ובששון.

חיים כץ: אוקיי, תודה רבה.

חיים כץ: גדעון, רצית להגיד משהו?

גדעון עזרא: רציתי שנגמור את הסיפור הזה.

חיים כץ: הוועדה מעכבת את זה הרבה זמן?

חיים כץ: תן לי להבין אותך.

גדעון עזרא: הנושא מתעכב הרבה זמן.

חיים כץ: פה בוועדה?

גדעון עזרא: לא, לא, במסדרונות הכנסת.

חיים כץ: מסדרונות הכנסת זה אופרה אחת.

חיים כץ: כשמגיע לפה, זה אופרה אחרת.

גדעון עזרא: אתה גם דואג לתקן דברים שצריך לתקן אותם.

גדעון עזרא: זה ייאמר לזכותך.

חיים כץ: טוב.

חיים כץ: כן.

חזקיה ישראל: חזקיה ישראל, התאחדות התעשיינים.

חזקיה ישראל: אנחנו מברכים על הצעת החוק.

חזקיה ישראל: יש לנו בקשה לשתי הבהרות כדי שזה יהיה ברור.

חזקיה ישראל: אני מבין שזו הכוונה, אבל רציתי להבהיר את הסוגיה.

חזקיה ישראל: בסעיף 2 יש התייחסות שהמעסיק בכל מקרה צריך לשלם את התגמול שהוא קיבל מהביטוח.

חזקיה ישראל: הוא צריך להעביר אותו לעובד.

חזקיה ישראל: הנוסח מראה פה כאילו זה רק חד כיווני.

חזקיה ישראל: קורה, מי שמשלם יותר, אז הוא יכול לקזז את זה.

חזקיה ישראל: פה זה לא ברור.

חיים כץ: לא, לא, זה חד כיווני.

חזקיה ישראל: זה חד כיווני.

חיים כץ: חד כיווני.

חיים כץ: לא נוסח מלא.

חיים כץ: זה חד כיווני.

חזקיה ישראל: כלומר, אם המעסיק שילם יותר בטעות,

חיים כץ: מה זה יותר?

חזקיה ישראל: אם טעה המעסיק.

חיים כץ: מה זה טעה?

חיים כץ: טעה, יקבל כסף חזרה.

חיים כץ: אנחנו לא מדברים על טעויות.

חזקיה ישראל: אין בעיה.

חזקיה ישראל: הסעיף הבא שאנחנו מאשרים העברה, זה הסעיף האחרון, (ג), שאומר: דין יתרת תגמול כדין שכר עבודה.

חיים כץ: דבר איתי בעברית.

חזקיה ישראל: אנחנו צריכים לשלם את זה לכל המאוחר שבו היה משתלם שכרו של עובד.

חזקיה ישראל: כתוב "לאחר המועד".

חזקיה ישראל: שיהיה כתוב לאחר החודש העוקב, שזה יהיה ברור.

חיים כץ: זה דבר קטן.

חזקיה ישראל: בסדר, אנחנו לא מתנגדים.

חזקיה ישראל: אני רוצה רק להבהיר את זה, שלא יהיה מצב.

חזקיה ישראל: .

חיים כץ: כן, כן, זה דבר קטן.

חזקיה ישראל: אוקיי.

חזקיה ישראל: אנחנו תומכים.

חיים כץ: אנחנו שמחים.

חיים כץ: יש פה מישהו שרוצה להגיד משהו, מתנגד, התמ"ת?

חיים כץ: יש לך שר חדש.

חיים כץ: את רוצה להגיד משהו או להתייחס להערה?

חיים כץ: אם את לא רוצה, את לא צריכה.

דבי אליעזר: אנחנו מברכים על הצעת החוק.

דבי אליעזר: היא הצעת חוק חשובה.

דבי אליעזר: היא מבהירה כיצד לשלם את התגמול ובאיזה מועדים.

דבי אליעזר: לגבי ההבהרה שמבקש חזקי, אני אבקש מיו"ר הוועדה להסמיך את היועצת המשפטית כדי לנסח את זה.

חיים כץ: נסמיך אותה לנסח.

אורלי לוי אבקסיס: אני רוצה להעיר הערה אחת קטנה.

אורלי לוי אבקסיס: קודם כל זה באמת מבורך.

אורלי לוי אבקסיס: הצעת החוק הזו באמת מבורכת ובאה לסגור כל מיני טעויות.

אורלי לוי אבקסיס: אנחנו מתעוררים היום לבוקר שבאחת הכותרות של העיתונים הראשיים, וזה מופיע ככה: "משרתים או מפוטרים".

אורלי לוי אבקסיס: חיילים שמשרתים, בעיקר קצינים שיוצאים למילואים ויוצאים למילואים די ארוכים בגלל תוקף תפקידם, בעיקר אם אנחנו מדברים בחיילים קרביים, מוצאים עצמם מפוטרים ממקום העבודה.

חיים כץ: יש מילואים ארוכים עכשיו?

חיים כץ: אין מילואים ארוכים.

אורלי לוי אבקסיס: אתה שואל אותי בתור לוחמת?

חיים כץ: מה זה מילואים ארוכים?

איתן כבל: מג"ד יכול לעשות 100 ימים בשנה.

אורלי לוי אבקסיס: בדיוק.

חיים כץ: העברנו חקיקה פה שמי שיפטר חייל, ישלם 100 אלף שקל.

חלי פרוזנפר: אבל מתחת לפני השטח זה קיים, ועל זה צריך לדבר ואת זה צריך להעלות את התודעה.

חיים כץ: מי גבירתי?

חלי פרוזנפר: חלי פרוזנפר, עוזרת קצין מילואים ראשי.

חלי פרוזנפר: התופעה הזאת קיימת וזה היום מופיע בכותרות של העמוד הראשון.

חיים כץ: נו, אז מה?

חלי פרוזנפר: קיימת תופעה כזאת חברתית.

חיים כץ: אם התופעה קיימת, זה לא טוב היום.

חיים כץ: היום זה מופיע בעיתון, לא משנה.

חלי פרוזנפר: שנייה, אם בעבר בתקופתך כשהיית אומר, אני עושה מילואים, אני מג"ד, אני יוצא למילואים, החברה הייתה מוקירה את זה.

חיים כץ: דווקא בזה היו אומרים, אתה פראייר.

חיים כץ: אני בחברה אחרת.

חלי פרוזנפר: היו אומרים את זה בינם לבין עצמם.

חלי פרוזנפר: היום זה נאמר על השולחן, והרבה פעמים כשאתה רוצה להגיע לעבודה מסוימת, יש הרבה מג"דים שמסתירים בקורות החיים שלהם את האמירה שהם מג"דים, וזה בושה.

חיים כץ: אנחנו חוקקנו פה חוק, שלא ישאלו אם נשוי, נשואה, מילואים, עניינים, מהסיבות האלה.

חלי פרוזנפר: למה צריך להתבייש שאני עושה מילואים?

חיים כץ: אתה לא צריך להתבייש.

חיים כץ: אני כמעסיק פרטי לא רוצה להעסיק אותך.

חלי פרוזנפר: זו בדיוק הבעיה.

חיים כץ: אני, יש לי עסק פרטי.

חיים כץ: לא מתקן את המדינה.

חיים כץ: המדינה הזאת חולה בהרבה דברים, בבתי תמחוי שהיא לא נותנת אוכל לעניים, בהרבה דברים.

חיים כץ: אני אומר לך, אני לא רוצה להעסיק אותך.

חיים כץ: מה תעשה?

חלי פרוזנפר: ומה כשזה קורה בשירות הציבורי?

חיים כץ: בשביל זה חוקקנו, שלא תשאל.

אורי אורבך: אבל בניגוד לחוק, רק אתה מוצא דרך עוקפת.

חיים כץ: כן, כן.

אורלי לוי אבקסיס: יכול להיות שהחוק שחוקק פה, צריך להיות מפורסם בצורה כזו שגם ידעו את הזכויות שלהם, אותם חיילי מילואים, וידעו אותם מעסיקים במה הם מסתכנים.

אורלי לוי אבקסיס: היום זה נטל.

אורלי לוי אבקסיס: עשיית מילואים נחשב כנטל למי שמחפש עבודה.

חלי פרוזנפר: ולצערנו זה גם בשירות הציבורי.

אורלי לוי אבקסיס: אפילו יש להם בושה להגיד.

חיים כץ: תמיד זה היה נטל.

חיים כץ: אנחנו היינו צעירים, איתן ואני, רצית, לא רצית, עשית 60 יום בשנה.

חיים כץ: לא צריך אותך, כן צריך אותך, היה 60 יום.

חיים כץ: 60 יום.

חיים כץ: אחר כך זה נעשה נורמאלי.

חלי פרוזנפר: היום, מי שבאמת צריך לעשות מילואים.

חלי פרוזנפר: הוא מגיע.

חלי פרוזנפר: יש ירידה של המקרים של מי שלא צריך לעשות, מגיע.

חלי פרוזנפר: צריך להסתכל על השינויים שחוק המילואים הכניס.

חיים כץ: את רוצה לעזור למילואימניקים?

חלי פרוזנפר: בוודאי.

חיים כץ: אז תני להקריא את החוק, להעביר את זה שנייה, שלישית.

חיים כץ: יקבלו את הכסף יותר מוקדם.

חלי פרוזנפר: אני חושבת, האמירה של המחוקק בעניין גם על השירות הציבורי, זו תהיה אמירה שתעשה עוד משהו.

חיים כץ: טוב, אוקיי.

חיים כץ: אנחנו נעבור להקראה.

יעקובית ישפה: הצעת חוק הביטוח הלאומי (תשלום תגמולים למשרתים במילואים באמצעות מעביד), התשע"א-2011.

יעקובית ישפה: תיקון סעיף 276 1.

יעקובית ישפה: בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 276 – במקום כותרת השוליים יבוא "תשלום תגמול או תשלום על חשבון תגמול".

יעקובית ישפה: בסעיף קטן (א)- בפסקה (1) , במקום "את התגמול המגיע לו" יבוא "תשלום על חשבון התגמול, בסכום השכר שהיה משולם לעובד אילולא שירת במילואים והוסיף לעבוד".

יעקובית ישפה: בפסקה (2), במקום ה"תגמול" יבוא "התשלום כאמור בפסקה (1).

יעקובית ישפה: בפסקה (3), במקום ה"תגמול" יבוא "התשלום".

יעקובית ישפה: החלפת סעיף 280 2.

יעקובית ישפה: במקום סעיף 280 לחוק העיקרי יבוא: העברת תגמול באמצעות מעביד.

יעקובית ישפה: המוסד יעביר למעביד של עובד כאמור בסעיף 276 (א), את סכום התגמול המגיע לעובד.

יעקובית ישפה: המעביד יעביר לעובד את יתרת התגמול.

יעקובית ישפה: בסעיף זה, "יתרת התגמול" – ההפרש שבין התגמול שהועבר למעביד לפי סעיף קטן (א) ובין התשלום ששילם מעביד לעובד על חשבון התגמול לפי סעיף 276 (א), למעט סכום ששילם לעובד עקב עבודתו או סכום שהיה משלם לו בין שהוסיף לעבוד ובין שנעדר מעבודתו.

יעקובית ישפה: דין יתרת התגמול כדין שכר עבודה, והמעביד יעבירו לעובד לכל המאוחר ביום שבו היה משתלם שכרו של העובד בעד החודש שבו הועבר התגמול כאמור בסעיף קטן (א), למעביד.

יעקובית ישפה: תיקון חוק הגנת השכר 3.

יעקובית ישפה: בחוק הגנת השכר, התשי"ח-1958, בתוספת, בפרט 5 (3), במקום "ודמי מחלה" יבוא "דמי מחלה תשלום על חשבון תגמול למשרת במילואים ויתרת תגמול כאמור".

יעקובית ישפה: תחולה 4.

יעקובית ישפה: חוק זה יחול על התגמול המגיע בעד שירות מילואים שיחול מיום פרסומו של חוק זה ואילך.

חיים כץ: אוקיי, תודה רבה.

חיים כץ: הופתעתי שמשרד האוצר לא דיבר שום דבר היום.

חיים כץ: כלום.

דניאלה פרתם: רק הערה לעניין התשלום ביתר.

דניאלה פרתם: במידה שבאמת מעסיק שילם ביתר תשלום לעובד, יחולו הדינים הכלליים של חוק הגנת השכר.

דניאלה פרתם: העניין הזה לא מוסדר בחוק הזה.

נועה בן שבת: יתכן מצב, כיוון שהתגמול מחושב על רבע השנה הקודמת, יתכן שבחודש שבו החייל יצא למילואים, הייתה איזה שהיא תוספת שאינה מובאת בחשבון לכל החודשים, ו/או איזה שהיא תוספת, השכר שלו יותר גבוה באותו חודש, אז בעצם לפי הצעת החוק הזאת, הוא משלם לו את השכר הגבוה יותר.

חיים כץ: אוקיי, תודה רבה.

חיים כץ: אנחנו נעבור להצבעה.

חיים כץ: מי בעד, ירים את ידו.

חיים כץ: הצבעה בעד – כולם ההצעה התקבלה כל חברי הכנסת שיש להם זכות הצבעה, זה לא מעט.

חיים כץ: חמישה, 50 אחוז מהוועדה תמכו.

חיים כץ: אני שמח להודיעכם שהחוק עבר בוועדה כהכנה לקריאה שנייה ושלישית, ואני מקווה, שבמהלך שבוע הבא, השבוע שזה יונח.

חיים כץ: במהלך שבוע הבא אני אעלה את החוק בכנסת והוא יירשם בספר החוקים של מדינת ישראל, וזו תהיה עוד סיבה לעשות מילואים.

חיים כץ: תודה רבה.

חיים כץ: הישיבה נעולה.